Bom by Krejcir-onderneming eis twee | Maroela Media
Bom by Krejcir-onderneming eis twee
Paramedici op die toneel van die ontploffing. Foto: @Medi_Response/Twitter
Twee mense is dood en vyf beseer nadat 'n bom by Radovan Krejcir se onderneming in Bedfordview aan die Oos-Rand ontplof het.
Die polisie is na wat verneem word steeds op die toneel oorkant die Eastgate-winkelsentrum nadat die bom laat gistermiddag ontplof het. Die ontploffing het op die hoek van Bradford- en Nicolstraat plaasgevind. Forensiese kundiges het aan SAPA gesê dat 'n gedeelte van die onderneming se dak meegegee het weens die ontploffing. "Ons moet nog uitvind watter tipe bom gebruik is," het een van die deskundiges gesê. Die oorledenes se liggame was na middernag steeds in die gebou en sal na verwagting vanoggend verwyder word. Die beseerdes is na die Bedford Gardens-hospitaal geneem vir behandeling.
Krejcir, 'n beweerde Mafia-baas in die Oos-Randse onderwêreld, het in Julie vanjaar 'n skynbare aanslag op sy lewe voor dieselfde onderneming oorleef. Sy motor is deur verskeie koeëls getref. Drie weke voor dit is daar by die onderneming ingebreek en meer as R3 miljoen se juwele is gebuit.
Seun verdrink by Muizenbergstrand
Twee plaasaanvalle in Noordwes
Landbou-ondernemings optimisties oor toekoms
Ronaldo laat United glimlag
Lesersbrief: Sou God verpligte inentings afdwing?
As die plaaslewe roep
Werk van die Mafia die.
Ek wonder of die persone nie TE veel geweet het nie? Ek lees op news 24 dat dit een van sy regter hande is wat in die ontploffing gedood is. Laat mens maar net wonder …